Legend of Kcpakailiula. 501 



E kii kaua." Iho aku la laua mai Paliuli aku a hiki i Keaau, kahi o ko laua kaikiia- 

 Bine, o Hina e noho ana. 



Eia hoi, mamua aku o ko laua hoi ana i Paliuli, e hookauhua ana o Hina i ke 

 keiki, a hiki hou laua. ua hapai o Hina, aole nae i hanau. A pau ke aloha ana a me 

 ka uwe ana, eu ae la o Hina e hele i waho e hoolualu ai. I aku o Kiinoho ia Kiihele. 

 "E kii aku oe i ke keiki." I mai o Kiihele: "Aia ihea?" "Aia i kahi e noho la o 

 Hina." A hiki o Kiihele i kahi o Hina i noho ai, e waiho ana he huamoa. Lawe ae 

 la keia a wahi i ka ahuula o ka manu. Hoi aku la laua a hiki i Paliuli, hana iho la o 

 Kiinoho ma kona mana, a hala ke anahulu oia he umi po, wehe aku la i ka ahuula, ua 

 kino, he keiki maikai loa, a nana iho la laua aohe ona lua e ku ai. 



Waiho hou laua a hala na anahulu eha (oia he kanaha po), nana hou laua, he 

 keu o ka nani a me ka maikai. Aohe puu, aohe kee, pali ke kua, mahina ke alo; o 

 kona ili a puni, ua like me ka ahuula ka ula o ka ili a me na maka. Ua lilo o Kepa- 

 kailiula i ahi no Paliuli, ka ula mau i ke ao a me ka po, no kona maikai loa, a o kona 

 lua e like ai, o ka pele o Kilauea. A o Pele, i ka lua o Kilauea, a hoi o Kepakailiula 

 i Paliuli, alua mea a Puna, a me Hilo e nana ai i ke ao a me ka po, o neia man mea ula 

 elua. Nolaila, ua kapaia o Kepakailiula: "O ka hiapo o ka Hiwahiwa o Paliuli." 



Aohe ai o Kepakailiula i ka ai a me ka ia, hookahi ana mea ai o ka maia, hoo- 

 kahi ahui, hookahi ai ana. Nana aku o Kiinoho a me Kiihele i ke keiki, a o ka wahine 

 ole, i iho: "U! Maikai oe, aohe puu, aohe kee, a hookahi on puu o ka wahine ole." 

 I aku o Kiinoho ia Kiihele: "E hele oe e imi i wahine na ke keiki a kaua." Ae aku 

 o Kiihele, a hele mai la ia ma Hilo a hiki io Kukuilauania, he wahine ia. Nana ia i 

 kona maikai, he maikai no, a hookahi hewa o ka puu o na maka, e like no me ke ano 

 o ka hua kukui. 



Haalele ia ia Kukuilauania, a hala o Hilo a luna o Hamakua, aohe wahine mai- 

 kai; a hala ia, hiki i Kohala, aohe no he wahine; nana aku la o Kiihele a o ka uliuli 

 o ke a a o Kaniku, i ke kaha. Hoi aku la a hiki i Paliuli, ninau mai la o Kiinoho: 

 "Pehea kau huakai?" I akii o Kiihele: "Aohe wahine." Ma ia la hookahi no, huli 

 aku la ia hele ma Puna, a loaa o Kohala, he wahine maikai ia, a o ka okole he puupuu, 

 e like no me ka hala o keia wa. Haalele o Kiihele, hele aku la ia a Kau, loaa o Mani- 

 enie, he wahine maikai ia, a o ke pa o ke kikala, he nee ilalo, e like me ko ka Manienie 

 ano a kakou e ike nei. 



A haalele o Kiihele ia Kau, hiki i Kona, loaa o Makolea, he wahine maikai, aohe 

 puu, aohe kee, pale ke kua, mahina ke alo. O Kahaluu ka makuakane, o Keauhou ka 

 makuahine. O Makolea, ua paa i ka palama ia a moe me Kakaalaneo ke 'Hi o Maui, 

 no ka mea, he 'lii no o Makolea a me kona mau makua no Kona a puni. A no ka lohe 



